**Apstiprināti**

AS „Ventas osta”

ārkārtas akcionāru sapulcē

2022.gada 30.martā

(protokols Nr. 2)

**Akciju sabiedrības “Ventas osta”**

**Statūti**

1. **Vispārīgie jautājumi**

1. Sabiedrības firma: akciju sabiedrība “Ventas osta” (turpmāk – sabiedrība).

2. Sabiedrības komercdarbības veidi (NACE klasifikators):

* 1. Drošības sistēmu pakalpojumi (80.20)
	2. Pasažieru jūras un piekrastes ūdens transports (50.10)
	3. Kravu jūras un piekrastes ūdens transports (50.20)
	4. Ūdens transporta palīgdarbības (52.22)
	5. Sava nekustama īpašuma pirkšana un pārdošana (68.10)
	6. Sava vai nomāta nekustamā īpašuma izīrēšana un pārvaldīšana (68.20)
	7. Nekustamā īpašuma pārvaldīšana par atlīdzību vai uz līguma pamata (68.32)
	8. Hidrotehnisko objektu būvniecība (42.91)
	9. Citur neklasificēta inženierbūvniecība (42.99)
	10. Dzīvojamo un nedzīvojamo ēku būvniecība (41.20)

3. Paziņojumus par akcionāru sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

4. Sabiedrības darbības mērķis ir Ventspils ostas darbības, pārvaldīšanas un apsaimniekošanas nodrošināšana.

1. **Pamatkapitāls un daļa**

5. Sabiedrības pamatkapitāls ir 35 000 (trīsdesmit pieci tūkstoši) *euro,* ko veido 35000 akcijas.

6. Visām sabiedrības akcijām ir vienādas tiesības uz dividendes saņemšanu.

7. Visām sabiedrības akcijām, izņemot personāla akcijas, ir vienādas tiesības uz likvidācijas kvotas saņemšanu un balsstiesībām akcionāru sapulcē.

8. Visas sabiedrības akcijas ir vārda akcijas.

9. Visas sabiedrības akcijas ir dematerializētas akcijas.

10. Katras sabiedrības akcijas nominālvērtība ir viens *euro*.

**III. Padome**

11. Padomes sastāvā ir trīs locekļi.

12. Padomes locekli ievēlē amatā uz pieciem gadiem.

13. Padome pieņem lēmumus ar klātesošo padomes locekļu vienkāršu balsu vairākumu. Balsīm sadaloties līdzīgi, izšķirošā ir padomes priekšsēdētāja balss.

14. Padome savu darbu organizē atbilstoši tās apstiprinātai kārtībai.

1. **Valdes loceklis**

15. Valdes sastāvā ir viens loceklis.

16. Valdes locekli ievēlē amatā uz pieciem gadiem.

17. Valde savu darbu organizē atbilstoši tās apstiprinātai kārtībai.

18. Papildus likumā noteiktajam valdei nepieciešama iepriekšēja padomes piekrišana pirms lēmuma pieņemšanas par  darījumu, iepirkumu vai saistību uzņemšanos, kuru kopējā summa pārsniedz 150 000 *euro* (bez PVN).

Akciju turētāja pārstāvis \_\_\_\_\_\_\_\_\_\_\_\_\_\_\_\_\_\_\_\_ U.Reimanis

Rīgā, 2022.gada 30.martā

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU